Cheb Mami

Cheb Mami, oikealta nimeltään Mohamed Kélifati (s. 11. heinäkuuta 1966 Saïda, Algeria) on algerialainen rai-musiikin laulaja.

Cheb Mami nousi kuuluisuuteen voitettuaan vuonna 1982 paikallisradion laulukilpailussa toisen palkinnon. Muutamassa vuodessa hänen musiikkinsa niitti mainetta ulkomaita myöten. Cheb Mamilla on kolmen oktaavin ääniala ja hän myös sanoittaa ja säveltää itse musiikkia. Hän on yhdistänyt perinteiseen rai-musiikkiin piirteitä muista musiikkityyleistä, muun muassa hip hopista, salsasta ja reggaesta. Vuodesta 1988 lähtien hän on asunut Pariisissa.

Aiheesta muualla 
 Cheb Mami in Musique.arabe.  

Algerialaiset laulajat
Algerialaiset lauluntekijät
Arabialaiset laulajat
Vuonna 1966 syntyneet
Elävät henkilöt